Adila

Adila on küla Rapla maakonna Kohila vallas. 

Küla järgi on nime saanud Pirgu lademe Adila kihistu. 

Esmateade mõisa kohta on aastast 1586 (Adell), 19. sajandil hävitas mõis seal asunud Kootja küla. 

Adila, Pihali ja Hageri ümbrus on väga rikas muististe poolest. Kui kogu maakonna arheoloogiamälestistest asub üle 40% Kohila valla piirides, siis pooled neist on eespool nimetatud külade maadel. See viitab sealsele põlisele ja tihedale asustusele.

Adilas on mälestuskivi selle küla küüditamisohvritele. Adila külast on pärit ettevõtja Urmas Sõõrumaa.

Vaata ka
Adila kivikalme

Viited

Välislingid

Rapla maakonna külad
Kohila vald